ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 για την τροποποίηση της απόφασης 93/198/ΕΟΚ περί των όρων υγειονομικού ελέγχου και έκδοσης κτηνιατρικών πιστοποιητικών για τις εισαγωγές οικόσιτων αιγοπροβάτων από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/231/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βόειου, χοίρειου, πρόβειου και αίγειου είδους και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως τα άρθρα 8 και 11,

Εκτιμώντας:

ότι η οδηγία 91/68/ΕΟΚ του Συμβουλίου (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, καθορίζει τους υγειονομικούς όρους που διέπουν το ενδοκοινοτικό εμπόριο αιγοπροβάτων 7

ότι η απόφαση 93/198/ΕΟΚ της Επιτροπής (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, καθορίζει τους όρους υγειονομικού ελέγχου και κτηνιατρικής πιστοποίησης για τις εισαγωγές οικόσιτων αιγοπροβάτων 7

ότι κρίνεται αναγκαίο να επεκταθεί το πεδίο εφαρμογής της απόφασης αυτής στη θέσπιση όρων υγείας των ζώων και κτηνιατρικής πιστοποίησης για τις εισαγωγές, από τρίτες χώρες αιγοπροβάτων, για αναπαραγωγή και πάχυνση 7

ότι η απόφαση 97/232/ΕΚ (5) καθορίζει καταλόγους τρίτων χωρών από τις οποίες δύναται να επιτρέπεται η εισαγωγή προβάτων για σφαγή, πάχυνση ή αναπαραγωγή 7

ότι τα αιγοπρόβατα που πρόκειται να εισαχθούν πρέπει να πληρούν ορισμένες προϋποθέσεις ως προς την απαλλαγή από βρουκέλλωση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/198/ΕΟΚ τροποποιείται ως εξής:

1. Το κείμενο του άρθρου 1 αντικαθίσταται από το ακόλουθο κείμενο:

«Τα κράτη μέλη επιτρέπουν τις εισαγωγές οικόσιτων αιγοπροβάτων που πληρούν τις προϋποθέσεις του υγειονομικού πιστοποιητικού που περιλαμβάνεται στα μέρη 1α και 1β του παραρτήματος Ι όσον αφορά τα ζώα που προορίζονται για σφαγή. Το πιστοποιητικό αυτό πρέπει να συνοδεύει τις αποστολές αιγοπροβάτων από τις τρίτες χώρες ή τα μέρη των τρίτων χωρών που περιλαμβάνονται στα μέρη 1 και 2 του παραρτήματος της απόφασης 97/232/ΕΚ της Επιτροπής (*).

(*) ΕΕ αριθ. L 93 της 8. 4. 1997, σ. 43».

2. Το κείμενο του άρθρου 2 αντικαθιστάται από το ακόλουθο κείμενο:

«1. Τα κράτη μέλη επιτρέπουν τις εισαγωγές οικόσιτων αιγοπροβάτων που πληρούν τις προϋποθέσεις του υγειονομικού πιστοποιητικού που περιλαμβάνεται στο μέρος 1α του παραρτήματος ΙΙ όσον αφορά τα ζώα πάχυνσης. Το πιστοποιητικό αυτό πρέπει να συνοδεύει τις αποστολές αιγοπροβάτων προς πάχυνση από τις τρίτες χώρες ή τα μέρη των τρίτων χωρών που περιλαμβάνονται στο παράρτημα μέρος 3 της απόφασης 97/232/ΕΚ.

2. Τα κράτη μέλη επιτρέπουν τις εισαγωγές οικόσιτων αιγοπροβάτων που πληρούν τις απαιτήσεις του υγειονομικού πιστοποιητικού που περιλαμβάνεται στο μέρος 1β του παραρτήματος ΙΙ όσον αφορά τα ζώα αναπαραγωγής. Το πιστοποιητικό αυτό πρέπει να συνοδεύει τις αποστολές αιγοπροβάτων αναπαραγωγής από τις τρίτες χώρες ή τα μέρη των τρίτων χωρών που περιλαμβάνονται στο παράρτημα μέρος 4 της απόφασης 97/232/ΕΚ.

3. Επιλέον, τα κράτη μέλη εγκρίνουν την εισαγωγή οικόσιτων αιγοπροβάτων για πάχυνση ή αναπαραγωγή, μόνον εφόσον πληρούν τις προϋποθέσεις του παραρτήματος ΙΙ μέρος 1γ κεφάλαιο 2, εάν ο προορισμός τους είναι αγέλες επίσημα απαλλαγμένες βρουκελλώσεως ή εάν προέρχονται από τρίτη χώρα που εμφαίνεται στο παράρτημα μέρος 5 της απόφασης 97/232/ΕΚ.»

3. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση ισχύει από την 1η Μαρτίου 1997.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 3 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 13 της 16. 1. 1997, σ. 26.

(3) ΕΕ αριθ. L 46 της 19. 2. 1991, σ. 19.

(4) ΕΕ αριθ. L 86 της 6. 4. 1993, σ. 34.

(5) Βλέπε σελίδα 43 της παρούσας Επίσημης Εφημερίδας.

ΠΑΡΑΡΤΗΜΑ

«ΠΑΡΑΡΤΗΜΑ Ι

>ΑΡΧΗ ΓΡΑΦΗΚΟΥ>

ΜΕΡΟΣ 1α

ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

ΜΕΡΟΣ 1β

ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

ΜΕΡΟΣ 1α

ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

ΜΕΡΟΣ 1β

ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ

>ΤΕΛΟΣ ΓΡΑΦΗΚΟΥ>

ΜΕΡΟΣ 1γΚεφάλαιο 1

Κριτήρια που πρέπει να πληρούν οι εκμεταλλεύσεις που πρόκειται να αναγνωριστούν ως εκμεταλλεύσεις που πληρούν προϋποθέσεις ισοδύναμες με αυτές που ορίζονται για εκμεταλλεύσεις επίσημα απαλλαγμένες από βρουκέλλωση των αιγοπροβάτων (B. melitensis) στην Ευρωπαϊκή Κοινότητα

Α. Η εκμετάλλευση πρέπει να είναι μια εκμετάλλευση στην οποία:

α) όλα τα ζώα των ευαίσθητων στη βρουκέλλωση ειδών (B. melitensis) δεν παρουσίασαν κλινικά ή άλλα συμπτώματα βρουκελλώσεως (B. melitensis) επί δώδεκα μήνες τουλάχιστον 7

β) δεν υπάρχουν αιγοπρόβατα εμβολιασμένα κατά της βρουκελλώσεως (B. melitensis), με εξαίρεση αυτά που εμβολιάστηκαν, τουλάχιστον, προ δύο ετών με εμβόλιο Rev. 1 7

γ) διεξήχθησαν δύο δοκιμές, σε διάστημα έξι μηνών ή και μεγαλύτερο, με αρνητικά αποτελέσματα, σύμφωνα με το παράρτημα Γ της οδηγίας 91/68/ΕΟΚ του Συμβουλίου, σε όλα τα αιγοπρόβατα της εκμετάλλευσης, τα οποία ήταν ηλικίας άνω των έξι μηνών κατά το χρόνο διεξαγωγής των δοκιμών 7 και

δ) στην οποία, μετά από την πρώτη δοκιμή που αναφέρεται στο στοιχείο γ), υπάρχουν μόνο αιγοπρόβατα που γεννήθηκαν στην εκμετάλλευση ή που προέρχονται από επίσημα απαλλαγμένη ή απαλλαγμένη εκμετάλλευση, βάσει των όρων που ορίζονται στο σημείο Δ,

και στην οποία εξακολουθούν να πληρούνται οι προϋποθέσεις που αναφέρονται στο σημείο Β.

Β. Οι εκμεταλλεύσεις που πληρούν τις προϋποθέσεις του σημείου Α, πρέπει να υποβάλλουν, μία φορά το χρόνο αντιπροσωπευτικό αριθμό αιγοπροβάτων, ηλικίας άνω των έξι μηνών σε ορρολογική δοκιμή. Η εκμετάλλευση μπορεί να είναι επιλέξιμη για εξαγωγές μόνον εφόσον τα αποτελέσματα των δοκιμών είναι αρνητικά.

Ο αντιπροσωπευτικός αριθμός ζώων προς εξέταση, για κάθε εκμετάλλευση έχει ως εξής:

- όλα τα μη ευνουχισμένα αρσενικά ζώα ηλικίας άνω των έξι μηνών,

- όλα τα ζώα που τα έχουν φέρει στην εκμετάλλευση μετά από την προηγούμενη εξέταση,

- το 25 % των θηλυκών ζώων σε ηλικία αναπαραγωγής (δηλαδή, σεξουαλικώς ώριμα) ή που είναι σε περίοδο θηλασμού, με κατώτατο όριο τα 50 ζώα ανά εκμετάλλευση - με εξαίρεση τις εκμεταλλεύσεις που έχουν λιγότερα από 50 θηλυκά ζώα, οπότε πρέπει να εξεταστούν όλα τα θηλυκά ζώα.

Γ. Υποψία ή εμφάνιση βρουκέλλωσης

Όταν σε μια εκμετάλλευση,

α) ένα ή περισσότερα αιγοπρόβατα είναι ύποπτα βρουκελλώσεως (B. melitensis)

ή

β) διαπιστώθηκε βρουκέλλωση (B. melitensis), δεν εξάγονται αιγοπρόβατα, έως ότου σφαγούν όλα τα μολυσμένα ζώα ή όλα τα ζώα, ευαίσθητων ειδών και διεξαχθούν δύο δοκιμές, με αρνητικό αποτέλεσμα, σε διάστημα τουλάχιστον τριών μηνών ή και μεγαλύτερο, σύμφωνα με το παράρτημα Γ της οδηγίας 91/68/ΕΟΚ του Συμβουλίου, σε όλα τα ζώα της εκμετάλλευσης ηλικίας άνω των έξι μηνών.

Δ. Εισαγωγή ζώων στην εκμετάλλευση

Στις εκμεταλλεύσεις εκτροφής αιγοπροβάτων από τις οποίες εξάγονται ζώα προς εκμεταλλεύσεις επίσημα απαλλαγμένες βρουκελλώσεως εισάγονται μόνο αιγοπρόβατα που:

1. προέρχονται από εκμετάλλευση που πληροί όλες τις ανωτέρω προϋποθέσεις 7

2. ή:

- προέρχονται από εκμετάλλευση που πληροί τις προϋποθέσεις του κεφαλαίου 2 και

- δεν έχουν ποτέ εμβολιαστεί κατά της βρουκελλώσεως ή, σε περίπτωση που εμβολιάστηκαν, ο εμβολιασμός πραγματοποιήθηκε τουλάχιστον προ δύο ετών. Ωστόσο, τα θηλυκά ζώα ηλικίας άνω των δύο ετών, τα οποία εμβολιάστηκαν πριν από την ηλικία των επτά μηνών μπορούν επίσης να εισαχθούν στην εκμετάλλευση, και

- τέθηκαν σε απομόνωση, υπό επίσημη επιτήρηση, στην εκμετάλλευση καταγωγής και, κατά τη διάρκεια μιας τέτοιας περιόδου απομόνωσης, υποβλήθηκαν, με αρνητικό αποτέλεσμα, σε δύο δοκιμές, σε διάστημα τουλάχιστον έξι εβδομάδων, σύμφωνα με το παράρτημα Γ της οδηγίας 91/68/ΕΟΚ.

Κεφάλαιο 2

Κριτήρια που πρέπει να πληρούν οι εκμεταλλεύσεις που πρόκειται να αναγνωριστούν ως εκμεταλλεύσεις που πληρούν προϋποθέσεις ισοδύναμες με αυτές που ορίζονται για εκμεταλλεύσεις απαλλαγμένες από βρουκέλλωση των αιγοπροβάτων (B. melitensis) στην Ευρωπαϊκή Κοινότητα

I. Κάθε εκμετάλλευση που πληροί προϋποθέσεις του κεφαλαίου 1

ή

II. Α. 1. Η εκμετάλλευση πρέπει να είναι μια εκμετάλλευση στην οποία:

α) όλα τα ζώα των ευαίσθητων στη βρουκέλλωση (B. melitensis) ειδών δεν παρουσίασαν κλινικά ή άλλα συμπτώματα βρουκελλώσεως επί δώδεκα μήνες τουλάχιστον 7

β) στην οποία όλα ή μερικά από τα αιγοπρόβατα εμβολιάστηκαν σε ηλικία μικρότερη των επτά μηνών κατά της βρουκελλώσεως (B. melitensis), με εμβόλιο Rev. 1 7

γ) στην οποία διεξήχθησαν δύο δοκιμές, με αρνητικά αποτελέσματα και σε διάστημα έξι μηνών ή και μεγαλύτερο, σύμφωνα με το παράρτημα Γ της οδηγίας 91/68/ΕΟΚ, σε όλα τα εμβολιασμένα αιγοπρόβατα της εκμετάλλευσης, τα οποία ήταν ηλικίας άνω των 18 μηνών κατά το χρόνο διεξαγωγής των δοκιμών

και

δ) στη οποία διεξήχθησαν δύο δοκιμές, με αρνητικά αποτελέσματα και σε διάστημα έξι μηνών ή και μεγαλύτερο σύμφωνα με το παράρτημα Γ της οδηγίας 91/68/ΕΟΚ, σε όλα τα μη εμβολιασμένα αιγοπρόβατα της εκμετάλλευσης, τα οποία ήταν ηλικίας άνω των έξι μηνών κατά το χρόνο διεξαγωγής των δοκιμών

και

ε) στην οποία, μετά από δοκιμές που αναφέρονται στα στοιχεία γ) ή δ), υπάρχουν μόνο αιγοπρόβατα που γεννήθηκαν στην εκμετάλλευση ή που προέρχονται από εκμετάλλευση που πληροί τις προϋποθέσεις που ορίζονται στο τμήμα Δ

και

2. στην οποία εξακολουθούν να τηρούνται οι όροι που αναφέρονται στο σημείο Β.

Β. Οι εκμεταλλεύσεις που πληρούν τις προϋποθέσεις του σημείου Α, πρέπει να υποβάλλουν σε ετήσια ορρολογική δοκιμή ένα αντιπροσωπευτικό αριθμό αιγοπροβάτων. Η εκμετάλλευση μπορεί να είναι επιλέξιμη για εξαγωγή μόνο εφόσον τα αποτελέσματα των δοκιμών είναι αρνητικά.

Ο αντιπροσωπευτικός αριθμός ζώων προς εξέταση, για κάθε μονάδα, έχει ως εξής:

- όλα τα μη ευνουχισμένα αρσενικά ζώα ηλικίας άνω των έξι μηνών, τα οποία δεν έχουν εμβολιαστεί,

- όλα τα μη ευνουχισμένα αρσενικά ζώα ηλικίας άνω των 18 μηνών, τα οποία έχουν εμβολιαστεί,

- όλα τα ζώα που τα έχουν φέρει στην εκμετάλλευση μετά την προηγούμενη εξέταση,

- το 25 % των θηλυκών ζώων που έχουν φθάσει σε ηλικία αναπαραγωγής (δηλαδή, τα οποία είναι σεξουαλικώς ώριμα) ή που είναι σε περίοδο θηλασμού με κατώτατο όριο τα 50 ζώα ανά εκμετάλλευση - με εξαίρεση τις εκμεταλλεύσεις που έχουν λιγότερα από 50 θηλυκά ζώα, περίπτωση κατά την οποία πρέπει να εξεταστούν όλα τα θηλυκά ζώα.

Γ. Υποψία ή εμφάνιση βρουκέλλωσης

1. Όταν σε μια εκμετάλλευση, ένα ή περισσότερα αιγοπρόβατα είναι ύποπτα βρουκελλώσεως (B. melitensis)

ή

2. εάν διαπιστώθηκε βρουκέλλωση (B. melitensis), δεν εξάγονται αιγοπρόβατα έως ότου σφαγούν όλα τα μολυσμένα ζώα ή όλα τα ζώα ευαίσθητων ειδών και διεξαχθούν δύο δοκιμές, σε διάστημα τουλάχιστον τριών μηνών ή και μεγαλύτερο, σύμφωνα με το παράρτημα Γ της οδηγίας 91/68/ΕΟΚ:

- σε όλα τα εμβολιασμένα ζώα της εκμετάλλευσης ηλικίας άνω των 18 μηνών

και

- σε όλα τα μη εμβολιασμένα ζώα της εκμετάλλευσης ηλικίας άνω των έξι μηνών, με αρνητικά αποτελέσματα και στις δύο περιπτώσεις.

Δ. Εισαγωγή ζώων στην εκμετάλλευση

Σε εκμετάλλευση εκτροφής αιγοπροβάτων από την οποία αποστέλλονται ζώα σε εκμετάλλευση εκτροφής αιγοπροβάτων απαλλαγμένη βρουκελλώσεως (B. melitensis) μπορούν να εισαχθούν μόνο αιγοπρόβατα που:

1. προέρχονται από εκμετάλλευση εκτροφής αιγοπροβάτων που πληροί τις προϋποθέσεις του κεφαλαίου 1 ή 2 του παρόντος παραρτήματος

ή

2. α) προέρχονται από εκμετάλλευση στην οποία όλα τα ζώα των ευαίσθητων στη βρουκέλλωση ειδών δεν έχουν παρουσιάσει κλινικά ή άλλα συμπτώματα βρουκελλώσεως (B. melitensis) επί δώδεκα μήνες τουλάχιστον 7

β) i) - δεν πρέπει να έχουν εμβολιαστεί κατά της βρουκελλώσεως κατά τα δύο προηγούμενα έτη,

- πρέπει να έχουν τεθεί σε απομόνωση, υπό κτηνιατρική επίβλεψη, στην εκμετάλλευση καταγωγής και, κατά τη διάρκεια μιας τέτοιας περιόδου απομόνωσης, πρέπει να έχουν υποβληθεί σε δύο δομικές, σε διάστημα τουλάχιστον έξι εβδομάδων και να έχουν δώσει αρνητικά αποτελέσματα, σύμφωνα με το παράρτημα Γ της οδηγίας 91/68/ΕΟΚ

ή

ii) πρέπει να έχουν εμβολιαστεί με εμβόλιο Rev. 1, πριν από την ηλικία των επτά μηνών και όχι νωρίτερα από 15 ημέρες από την είσοδό τους στην εκμετάλλευση προορισμού.»